
ОБЩИНСКИ СЪВЕТ ГР.БЯЛА, ОБЛАСТ ВАРНА

ПРОТОКОЛ
№  37
гр. Бяла, 30.04.2026 г.

Днес, 30.04.2026 година, в заседателната зала на Общински културен институт /Музей/, от 16:30 часа се проведе   заседание на ОбС гр. Бяла, област Варна.
На заседанието присъстваха 9 общински съветници. По уважителни причини отсъстваха Александър Дойчев и Марияна Неделчева .
Анастас Трендафилов – Председател на ОбС – Бяла подложи на гласуване следния 
ДНЕВЕН РЕД 

1. Писмо с Вх. № 45/ 23.03.2026 г. от Пролетсин Сърчаджиев - председател на СНЦ „ДЕЛФИН 2025“  във връзка с  Искане с вх. №142/10.10.2025 г. за гарантиране на две места и приравняване на условията с останалите ползватели на Рибарско пристанище „Чайка“;
2. Информация относно отчетни доклади с Вх. № 47/ 31.03.2026 г. на читалищата на територията на Община Бяла;
3. Разглеждане на писмо с Вх. № 49/ 14.04.2026 г., относно препис – извлечение от протокол от проведено Общо събрание на Апелативен съд – Варна на 01.04.2026 г. за определяне броя на съдебните заседатели за окръжните съдилища от Апелативен район Варна, на основание чл. 67а ЗСВ;
4. Предложение от Кмета на Община Бяла с Вх. № 51/ 23.04.2026 г.  относно отпускане на еднократна финансова помощ;
5. Предложение от Председателя на Общински съвет - Бяла с Вх. № 52/ 23.04.2026 г.  относно проект на Правилник за насърчаване и подкрепа на ученици и студенти с изявени постижения в областта на образованието, науката и изкуството по общинска програма „Децата на Бяла“ и общинска програма „Успешни студенти“;
6. Предложение от Кмета на Община  Бяла с Вх. № 53/ 23.04.2026 г.  относно отчет за извършените разходи за командировки и получени средства за командировъчни пари от Кмета на Община Бяла и Председателя на Общински Съвет гр. Бяла за първото тримесечие на 2026 година;
7. Други ;
7.1. Писмен отчет с Вх. № 54/ 23.04.2026 г.  относно работата на общинско търговско дружество с ограничена отговорност, с наименование “БЯЛА ТЕХ АКТИВ“ ЕООД за периода 0 4 – 12. 2025 г.;

7.2. Предложение от Кмета на Община  Бяла с Вх. № 56/ 28.04.2026 г.  относно даване на съгласие за отпускане на временен безлихвен заем във връзка с изпълнението на проект BG05SFPR001-1.001-0001“ Успех да теб“, финансиран от програма „Образование 2021-2027, изпълняван от Професионална Гимназия по Селско стопанство и туризъм.
8. Изказвания, питания, становища и предложения на граждани.
С 9 гласа „ ЗА“ ОбС прие следния
ДНЕВЕН РЕД 

1. Писмо с Вх. № 45/ 23.03.2026 г. от Пролетсин Сърчаджиев - председател на СНЦ „ДЕЛФИН 2025“  във връзка с  Искане с вх. №142/10.10.2025 г. за гарантиране на две места и приравняване на условията с останалите ползватели на Рибарско пристанище „Чайка“;
2. Информация относно отчетни доклади с Вх. № 47/ 31.03.2026 г. на читалищата на територията на Община Бяла;
3. Разглеждане на писмо с Вх. № 49/ 14.04.2026 г., относно препис – извлечение от протокол от проведено Общо събрание на Апелативен съд – Варна на 01.04.2026 г. за определяне броя на съдебните заседатели за окръжните съдилища от Апелативен район Варна, на основание чл. 67а ЗСВ;
4. Предложение от Кмета на Община Бяла с Вх. № 51/ 23.04.2026 г.  относно отпускане на еднократна финансова помощ;
5. Предложение от Председателя на Общински съвет - Бяла с Вх. № 52/ 23.04.2026 г.  относно проект на Правилник за насърчаване и подкрепа на ученици и студенти с изявени постижения в областта на образованието, науката и изкуството по общинска програма „Децата на Бяла“ и общинска програма „Успешни студенти“;
6. Предложение от Кмета на Община  Бяла с Вх. № 53/ 23.04.2026 г.  относно отчет за извършените разходи за командировки и получени средства за командировъчни пари от Кмета на Община Бяла и Председателя на Общински Съвет гр. Бяла за първото тримесечие на 2026 година;
7. Други ;
7.1. Писмен отчет с Вх. № 54/ 23.04.2026 г.  относно работата на общинско търговско дружество с ограничена отговорност, с наименование “БЯЛА ТЕХ АКТИВ“ ЕООД за периода 0 4 – 12. 2025 г.;

7.2. Предложение от Кмета на Община  Бяла с Вх. № 56/ 28.04.2026 г.  относно даване на съгласие за отпускане на временен безлихвен заем във връзка с изпълнението на проект BG05SFPR001-1.001-0001“ Успех да теб“, финансиран от програма „Образование 2021-2027, изпълняван от Професионална Гимназия по Селско стопанство и туризъм.
8. Изказвания, питания, становища и предложения на граждани.
По т. 1 от ДР: Писмо с Вх. № 45/ 23.03.2026 г. от Пролетсин Сърчаджиев - председател на СНЦ „ДЕЛФИН 2025“  във връзка с  Искане с вх. №142/10.10.2025 г. за гарантиране на две места и приравняване на условията с останалите ползватели на Рибарско пристанище „Чайка“;

Анастас Трендафилов – Председател на ОбС – Бяла: Тук някакви допълнителни изказвания и въпроси имате ли?
Николай Георгиев – Председател на комисия БФОСМСНУОА: Аз искам да докладвам, че молбата на г-н Пролетсин Сърчаджиев за преференциални такси за лодкостоянка не беше одобрена от членовете на ПК БФОСМСНУОА с един глас „Въздържал се“ и 4 гласа „Против“.

Анастас Трендафилов – Председател на ОбС – Бяла: Добре, значи предложение за решение: „ Общински съвет Бяла не освобождава членовете на СНЦ „ДЕЛФИН 2025“  от заплащането на тук трябва да видим точно как…

Деян Янчев – общински съветник: Беше хубаво самият вносител да е тук. Все пак те имат интерес. 

Анастас Трендафилов – Председател на ОбС – Бяла: Сесията е обявена. Всеки, който има интерес може да присъства. 
Деян Янчев – общински съветник: Мисля, че доста от нас имат въпроси към тях. Малко не е сериозно . 
Анастас Трендафилов – Председател на ОбС – Бяла: Добре, те са трима членове на Сдружението, може би всички са ангажирани и не могат да присъстват. 

Деян Янчев – общински съветник: Явно това не им е приоритет.

Анастас Трендафилов – Председател на ОбС – Бяла: Само да видя как беше записано точно в нашия Правилник, с който даваме преференции. „Не се освобождава от заплащане  75 % от таксите по чл. 4 по Тарифа по §4 от настоящия Правилник и не се приравняват към преференциите на местното Рибарско сдружение с нестопанска цел „Чайка“.  Мисля, че така е по – точно и изрядно. Това е предложението за решение. 
С 9 гласа ,,ЗА“ (Анастас Трендафилов, Деян Янчев,  Христина Койчева, Блага Янакиева, Николай Георгиев,  Василена Баналиева, Анастасия Трецкова, Павлина Юриева и д-р Георги Иванов), ОбС гр. Бяла прие 

РЕШЕНИЕ  № 37- 297
На основание чл.21, ал.1, т.7  и ал.2 от ЗМСМА и във връзка с  чл. 8, ал.6 от Закона за местните данъци и такси,  Общински съвет Бяла, реши: 
Не освобождава членовете на СНЦ „ДЕЛФИН 2025“  от заплащане  от годишните и месечните  такси по т.1 от ал.1 на параграф 4 от Правилника                                                                            за организация на работата в рибарско пристанище „Чайка“ и яхтен терминал „Св. Атанас“ гр. Бяла приет с решение № 34 – 268 / 23.09.2021г. на ОбС – Бяла, последно изменен с решение № 43-354/19.05.2022 г., и не ги приравнява към преференциите на местното Рибарско сдружение с нестопанска цел „Чайка 2020“.
По т. 2 от ДР:  Информация относно отчетни доклади с Вх. № 47/ 31.03.2026 г. на читалищата на територията на Община Бяла;
Анастас Трендафилов отбеляза, че съветниците ги имат и на комисията е нямало въпроси към читалището в Бяла.  
С 9 гласа ,,ЗА“ (Анастас Трендафилов, Деян Янчев,  Христина Койчева, Блага Янакиева, Николай Георгиев,  Василена Баналиева, Анастасия Трецкова, Павлина Юриева и д-р Георги Иванов), ОбС гр. Бяла прие 

РЕШЕНИЕ  № 37- 298

          На основание чл. 21,  ал. 2 от  ЗМСМА  и във връзка с чл.26а, ал. 5   от Закона за Народните читалища, Общински съвет – Бяла реши :  Приема докладите за осъществените читалищни дейности в изпълнение на Програма за развитие на читалищните  дейности в Община Бяла  и за изразходваните от бюджета средства през 2025 г. 

По т. 3 от ДР : Разглеждане на писмо с Вх. № 49/ 14.04.2026 г., относно препис – извлечение от протокол от проведено Общо събрание на Апелативен съд – Варна на 01.04.2026 г. за определяне броя на съдебните заседатели за окръжните съдилища от Апелативен район Варна, на основание чл. 67а ЗСВ;
Г-н Трендафилов даде думата на г-н Чернев за разяснение. 
Йордан Чернев – Секретар на Община Бяла: Това е стандартна процедура, когато трябва да се определят съдебните заседатели . По принцип, за да продължи процедурата по – нататък в ЗСВ е разяснено, че Общинският съвет трябва да определи тричленна комисия и условията за кандидатстване и срок, в който да се подават документите до тази временна комисия, която след като ги разгледа, следва да излезе с предложение на следващото заседание ОбС за одобряване на кандидатите за съдебни заседатели и съответно да ги представи с писмо на Апелативен съд. Винаги това е правено, определяне на комисия и условията за прием на документи на кандидатите.

Г-н Трендафилов даде думата за предложения. След направените предложения бяха избрани следните членове на комисията: Деян Янчев, Анастасия Трецкова и Николай Георгиев .
Анастас Трендафилов подложи на гласуване така направеното предложение. 

С 9 гласа ,,ЗА“ (Анастас Трендафилов, Деян Янчев,  Христина Койчева, Блага Янакиева, Николай Георгиев,  Василена Баналиева, Анастасия Трецкова, Павлина Юриева и д-р Георги Иванов), ОбС гр. Бяла прие 

РЕШЕНИЕ  № 37- 299
На основание чл. 21,ал.1,т.23 и ал.2 от ЗМСМА , чл. чл. 68, ал. 1 от Закона за съдебната власт и във връзка с постъпило писмо с Вх. № 49/ 14.04.2026 г., относно препис – извлечение от протокол от проведено Общо събрание на Апелативен съд – Варна на 01.04.2026 г. за определяне броя на съдебните заседатели за окръжните съдилища от Апелативен район Варна, на основание чл. 67а ЗСВ, ОбС Бяла 

РЕШИ:

1. Открива процедура по избор на един съдебен заседател при Окръжен съд  – Варна, провеждана по реда на чл. 68, ал. 1 от ЗСВ.
2. Определя временна комисия, която да разгледа подадените документи и да състави констативен протокол за допуснатите кандидати, в състав:
2.1.  Деян Янчев – общински съветник;
2.2.  Анастасия Трецкова – общински съветник;

2.3.  Николай Георгиев – общински съветник.

По т.4. от ДР: Предложение от Кмета на Община Бяла с Вх. № 51/ 23.04.2026 г.  относно отпускане на еднократна финансова помощ;
Анастас Трендафилов даде думата на д-р Иванов да повтори какво е решила комисията. 
Д-р Георги Иванов – общински съветник: Това, което е внесено – да остане тази сума от 500 евро, като на последващ етап да се поеме ангажимента оперативно да се помага по всякакви възможни начини под контрол и то сигурно ще е необходимо това нещо, защото ситуацията е сложна и има много неизвестни. 

Г-н Трендафилов помоли д-р Иванов да формулира накратко предложението за решение, при което д-р Иванов потвърди решението, което е посочено в предложение от Кмета на Община Бяла с Вх. № 51/ 23.04.2026 г.  
С 9 гласа ,,ЗА“ (Анастас Трендафилов, Деян Янчев, Христина Койчева, Блага Янакиева, Николай Георгиев,  Василена Баналиева, Анастасия Трецкова, Павлина Юриева и д-р Георги  Иванов), ОбС гр. Бяла прие 

РЕШЕНИЕ  № 37- 300
1. На основание  чл. 21, ал. 1 т.6 и чл. 21, ал. 2  от ЗМСМА и във връзка с § 2 от Преходните и заключителни разпоредби от Правилника за предоставяне на финансова помощ на граждани  жители на Община Бяла, Област Варна, Общински Съвет – Бяла реши:
ОДОБРЯВА отпускането на еднократна  финансова помощ на С.С.Ч., жител на с. Попович в размер на 500 евро.
По т. 5. от ДР: Предложение от Председателя на Общински съвет - Бяла с Вх. № 52/ 23.04.2026 г.  относно проект на Правилник за насърчаване и подкрепа на ученици и студенти с изявени постижения в областта на образованието, науката и изкуството по общинска програма „Децата на Бяла“ и общинска програма „Успешни студенти“;
Г-н Трендафилов отбеляза, че тук не би трябвало да има въпроси.
С 9 гласа ,,ЗА“ (Анастас Трендафилов, Деян Янчев, Христина Койчева, Блага Янакиева, Николай Георгиев,  Василена Баналиева, Анастасия  Трецкова, Павлина Юриева и д-р Георги  Иванов), ОбС гр. Бяла прие 

РЕШЕНИЕ  № 37- 301
На основание чл. 12, ал. 4 от Закона за закрила и развитие на културата и чл. 21, ал. 2 от Закона за местното самоуправление и местната администрация, Общински съвет Бяла реши:
 
ПРИЕМА Правилник за насърчаване и подкрепа на ученици и студенти с изявени постижения в областта на образованието, науката и изкуството по общинска програма „Децата на Бяла“ и общинска програма „Успешни студенти“.
По т. 6. от ДР:  Предложение от Кмета на Община  Бяла с Вх. № 53/ 23.04.2026 г.  относно отчет за извършените разходи за командировки и получени средства за командировъчни пари от Кмета на Община Бяла и Председателя на Общински Съвет гр. Бяла за първото тримесечие на 2026 година;
Г-н Анастас Трендафилов  даде думата на вносителя.
Милена Катрева - Панайотова   – Зам. - кмет  на Община Бяла: Уважаеми дами и господа общински съветници, на основание чл.8, ал.4 от Наредбата за командировките в страната, след изтичането на всяко тримесечие се изготвя писмен отчет за получените командировъчни пари. Предвид горното, представям на Вашето внимание писмен отчет за получените командировъчни пари, в страна:

1. Отчет за командировките на Кмета на Община Бяла за периода 01.01.2026 год. до 31.03.2026 год.

За посоченият период разходът за командировки в страната на Кмета на Община Бяла възлиза на 638,79 евро.

2. Съгласно чл. 6, ал. 1, т. 2  от Наредбата за служебните командировки и специализации в чужбина, заповедите за командировки или специализации в чужбина на кметовете на общини се издават от председателя на общинския съвет. През отчетния период 01.01.2026 год. до 31.03.2026 год. не  са отчетени командировъчни разходи.

2. През отчетния период 01.01.2026 до 31.03.2026 год., не са отчетени командировъчни разходи от Председателят на Общински Съвет град Бяла.

С 9 гласа ,,ЗА“ (Анастас Трендафилов, Деян Янчев,  Христина Койчева, Блага Янакиева, Николай Георгиев,  Василена Баналиева, Анастасия Трецкова, Павлина Юриева и д-р Георги Иванов), ОбС гр. Бяла прие 

РЕШЕНИЕ  № 37- 302
На основание   чл. 21, ал.2 от ЗМСМА и чл.8, ал.4 от Наредбата за командировките в страната, и чл. 6, ал. 1, т. 2 от Наредбата за служебните командировки и специализации в чужбина
Общински съвет – Бяла реши: ПРИЕМА отчета за извършените разходи за командировки в страната от Кмета на Община Бяла за периода от 01.01.2026 год. до 31.03.2026 в размер на    638,79 евро. 
По т. 7.  от ДР Други ;
7.1. Писмен отчет с Вх. № 54/ 23.04.2026 г.  относно работата на общинско търговско дружество с ограничена отговорност, с наименование “БЯЛА ТЕХ АКТИВ“ ЕООД за периода 0 4 – 12. 2025 г.;

Г-н Трендафилов даде думата на вносителя.

Ясенка Моллова – Инджова – Управител на общинско търговско дружество с ограничена отговорност, с наименование “БЯЛА ТЕХ АКТИВ“ ЕООД: Уважаеми дами и господа, представен е отчет, съгласно изискванията на договора, който ние имаме. В него сме обхванали като цяло дейността, която сме направили за миналата година до декември – кандидатстване по проекти, реализиране , управление и това, което ни е едно от основните цели е Автогарата. Вече мога да кажа, че вече имаме дата за насрочване за Заповед за категоризация, която излезе на 29.04.2026 г. и се надяваме до 14 дни да имаме вече и съответния резултат. Ако имате някакви въпроси?
Анастас Трендафилов – Председател на ОбС – Бяла: По отношение на финансовото състояние накратко?
Ясенка Моллова – Инджова – Управител на общинско търговско дружество с ограничена отговорност, с наименование “БЯЛА ТЕХ АКТИВ“ ЕООД: Към момента имаме много инвестиции, които сме направили . Финансовото състояние за момента ни е стабилно. Тепърва сега с функционирането на паркингите, които станаха така малко известни в последните дни и там ще ни бъдат по – големите инвестиции, надявам се да има и тяхната възвръщаемост. 
Анастасия Трецкова – общински съветник: А от тези електрически колела предвиждат ли се?
Ясенка Моллова – Инджова – Управител на общинско търговско дружество с ограничена отговорност, с наименование “БЯЛА ТЕХ АКТИВ“ ЕООД: Най – вероятно ще има, но ще бъдат много по – малък брой, защото се оказа, че Бяла като малък район  и тези 5 минути безплатни, които имаха общо взето всички караха почти безплатно. Ща направим някакви промени, но все още  сме в процес на разговори, но има интерес, явно хората са го харесали като цяло. Търсят го и понеже теренът е с голяма денивелация Бяла е било удобно. Най – вероятно пак ще го има, но в по – малък мащаб. То беше по един проект, който го бяхме пуснали. Сега пък ще имаме градски транспорт. 
С 9 гласа ,,ЗА“ (Анастас Трендафилов, Деян Янчев,  Христина Койчева, Блага Янакиева, Николай Георгиев, Василена Баналиева, Анастасия Трецкова, Павлина Юриева и д-р Георги Иванов), ОбС гр. Бяла прие 

РЕШЕНИЕ  № 37- 303
На основание   чл. 21, ал.2 от ЗМСМА във връзка с чл. 9, ал.8 от Договора за възлагане на управление на „БЯЛА ТЕХ АКТИВ“ ЕООД, гр. Бяла, Общински съвет – Бяла
РЕШИ:

Приема отчета за  работата на общинско търговско дружество с ограничена отговорност, с наименование “БЯЛА ТЕХ АКТИВ“ ЕООД за периода 0 4 – 12. 2025 г.
7.2. Предложение от Кмета на Община  Бяла с Вх. № 56/ 28.04.2026 г.  относно даване на съгласие за отпускане на временен безлихвен заем във връзка с изпълнението на проект BG05SFPR001-1.001-0001“ Успех да теб“, финансиран от програма „Образование 2021-2027, изпълняван от Професионална Гимназия по Селско стопанство и туризъм.
Г-н Трендафилов даде думата на вносителя. 

Василена Баналиева – общински съветник и директор на ПГССТ: Става въпрос за допълнително обучение на ученици от уязвими групи по български език и литература и по математика за подготовка за НВО и за държавен зрелостен изпит. Часовете се провеждат следобед. Една група има по математика за НВО, една група по български за НВО  и една по български за ДЗИ. Всъщност тази сума е за назначения образователен медиатор, който трябва да получава заплата всеки месец, а парите по проекта идват през 2- 3 месеца.. Втора или трета година работим по проекта, изчиства се накрая сумата. 
С 9 гласа ,,ЗА“ (Анастас Трендафилов, Деян Янчев, Христина Койчева, Блага Янакиева, Николай Георгиев,  Василена Баналиева, Анастасия  Трецкова, Павлина Юриева и д-р Георги Иванов), ОбС гр. Бяла прие 

РЕШЕНИЕ  № 37- 304
На основание чл. 21, ал. 1, т.6 и т. 10 и ал. 2 от Закона за местното самоуправление и местната администрация във връзка с чл. 104, ал. 1, т. 5, ал. 2 и ал. 4 от Закона за публичните финанси, Общински съвет град Бяла, реши:

1. Дава съгласие за отпускане на временен безлихвен заем в размер на 2 000,00 /две хиляди/ евро от временно свободни средства по бюджета на ПГССТ град Бяла, който е част от общинския бюджет, с цел авансово финансиране.

2.  Средствата да бъдат предоставяни при възникнала необходимост от разплащания по проекта и в зависимост от финансовите възможности на училището за 2026 г. до приключване на проекта. 

3. След постъпване на суми от Програма „Образование“ 2021-2027, същите да бъдат възстановени по бюджета на училището, за възстановяване на временния безлихвен заем.

Възлага на Кмета на Община Бяла да предприеме всички необходими действия за изпълнение на решението.


Г- н Трендафилов обясни за предстоящите събития през месец май. Той даде думата на г-н Янчев да представи програмата за втори май – летния Атанасовден – празник на Античната крепост. Г-н Янчев представи програмата и  покани всички на празника. 
Г-н Трендафилов разясни и за още едно важно събитие през месец май – 21 май, когато се прави курбан за здравето и благоденствието на жителите на град Бяла. Той отбеляза, че ще бъдат събирани средства за курбан, както през предходните години и значимостта на приноса на всяко семейство от града.
Не бяха зададени други въпроси, поради което заседанието на ОбС –Бяла беше закрито в 17:00 часа от Председателя на ОбС – Анастас Трендафилов.
АНАСТАС ТРЕНДАФИЛОВ
ПРЕДСЕДАТЕЛ НА ОбС-БЯЛА
Изготвил: 
Ася Железарова
Гл. експерт в дирекция РРАБОС
